smcproject/ml-wiki-sentences huggingface dataset:
പഴയകാലത്ത് ഭാരതത്തിൽ സോപ്പിനു പകരം  തുണി അലക്കുവാൻ വ്യാപകമായി ഉപയോഗിച്ചിരുന്ന ഒരു തരം കായയാണ് സാബൂൻകായ ( കേരളത്തിന്റെ വിവിധഭാഗങ്ങളിൽ ഉറുഞ്ചിക്കായ/ഉഴുറുഞ്ചിക്കായ, ചവക്കായ, പശകൊട്ട എന്നീ പേരുകളിലും അറിയപ്പെടുന്നു. സാബൂൻ (സോപ്പിന്റെ അറബിപ്പേരാണ് സാബൂൻ) എന്ന ഓഷധിയുടെ (Sapindus emarginatus) ഫലമായ ഈ കായ്കൾ കാട്ടിൽ നിന്നും കുട്ടികൾ ശേഖരിച്ചു കൊണ്ടു വരും.
വെള്ളത്തിൽ നല്ലപോലെ പതയുന്ന ഉറുഞ്ചിക്ക തൊണ്ട് കുത്തിപ്പിഴിഞ്ഞ് തുണികളിലെ അഴുക്ക് നീക്കാൻ സ്ത്രീകൾ ഉപയോഗിച്ചിരുന്നു.
സ്വർണ്ണാഭരണങ്ങളിലെ അഴുക്കും മങ്ങലും മാറ്റാൻ സ്വർണ്ണപ്പണിക്കാർ ഈ കായ ഉപയോഗിച്ചിരുന്നു.
ഇരുപതാംനൂറ്റാണ്ടായതോടെ സോപ്പ്, ഡിറ്റർജന്റുകൾ തുടങ്ങിയവയുടെ പ്രചാരത്തോടെ സാബൂൻകായയുടെ ഉപയോഗം ഗണ്യമായി കുറഞ്ഞു.
ശാസ്ത്രീയ നാമം
ലൈചീ കുടുംബത്തിൽ പെട്ട(Lychee) സാപ്പിൻഡേസിയ (Sapindaceae) വർഗ്ഗത്തിൽ പെടുന്ന ചെടിയുടെ കായാണിത്.
ഇതിന്റെ പേർ ലാറ്റിനിലുള്ള സോപ്പ് എന്ന അർത്ഥം വരുന്ന സാപോണിസ് എന്നതും ഇന്ത്യ എന്ന അർത്ഥം വരുന്ന ഇൻഡികസും കൂടി ആണുണ്ടായിട്ടുള്ളത്.
(അറബിയിലെ സൗബ് ആണ് ലാറ്റിനിൽ സോപ്പ് ആയത്,സാപോണൈസ് എന്ന പദം സാബൂനൈസ് എന്ന അറബി പദത്തിൽ നിന്നും ലാറ്റിനിൽ എത്തിയതാണ്) പ്രത്യേകതകൾ
പ്രകൃത്യായുള്ള സർഫാക്റ്റന്റ്സ് ആയ സാപ്പോണിൻസ് ആടങ്ങീട്ടുള്ള ഈ കായ അമേരിക്കയിലേയുംഏഷ്യയിലേയും തദ്ദേശീയർ കഴുകുന്നതിനു ഉപയോഗിച്ചിരുന്നു.
ഈ കായ ചരിത്രാതീത കാലം മുതൽ  , ഗർഭനിരോധന മാർഗ്ഗമായും, ഛർദ്ദിപ്പിക്കുന്നതിനുള്ള മരുന്നായും, അമിത ഉമിനീർ രോഗത്തിനും, അപസ്മാരത്തിനും,മരുന്നായും ഉപയോഗിച്ചിരുന്നു.
ചവക്കായ ,ഉരെഞ്ചി ക്കായ, സോപ്പ് കായ,സോപും കായ്‌,സാവുങ്കായ്,പശകൊട്ട എന്നിങ്ങനെ പേരുണ്ട്.
സാബൂൻ എന്നത് അറബി പദമാണ്.
അറബി ഭാഷയിൽ സോപ്പിനു സാബൂൻ എന്ന് പറയുന്നു.
ഇതും കാണുക പശക്കൊട്ട
സാബു സിറിൽ ഇംഗ്ലീഷ് വിലാസം https://ml.wikipedia.org/wiki/Sabu_Cyril
ഇന്ത്യൻ ചലച്ചിത്ര രംഗത്തെ ഒരു കലാ സം‌വിധായകനാണ്‌ സാബു സിറിൾ .
മികച്ച കലാസം‌വിധായകനുള്ള ഫിലിംഫെയർ അവാർഡ് രണ്ടു തവണ ( 1994 – ഗർദിഷ് , 2005 – യുവ ) സാബു സിറിളിന് ലഭിച്ചിട്ടുണ്ട്.
2007 ലെ ഏറ്റവും മികച്ച കലാസം‌വിധായകനുള്ള ദേശീയപുരസ്കാരം "ഓം ശാന്തി ഓം" എന്ന ചിത്രത്തിലെ അദ്ദേഹത്തിന്റെ കലാസം‌വിധാനത്തിനായിരുന്നു.
മദ്രാസ് സ്കൂൾ ഒഫ് ആർട്ട്സ് ആന്റ് ക്രാഫ്റ്റ്സ്‌ൽ ‍ നിന്ന് ബിരുദം നേടി.
1988 മുതലാണ് സാബു സിറിൾ കലാസം‌വിധാന ജീവിതം ആരംഭിക്കുന്നത്.
ഏകദേശം 480 പരസ്യചിത്രങ്ങളും, 3 ടെലി സീരിയലുകളും, ഹിന്ദി , മലയാളം , തെലുങ്ക് , തമിഴ് , കന്നട എന്നീ ഭാഷകളിലായി 50 ഓളം സിനിമകളിലും ഇദ്ദേഹം കലാസം‌വിധാനം നിർവ്വഹിച്ചിട്ടുണ്ട്.
കൂടാതെ 1996 ൽ മിസ്സ് വേൾഡ് മത്സരത്തിനുള്ള വേദിയും ഇദ്ദേഹം തയ്യറാക്കുകയുണ്ടായി.
അവലംബം ↑ ↑ IMDB ↑ {{ cite news }} : Check date values in: | date= ( help ) പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സാബു സിറിൽ
സാബിൻ എല്ലെർബ്രോക്ക് ഇംഗ്ലീഷ് വിലാസം https://ml.wikipedia.org/wiki/Sabine_Ellerbrock
ജർമ്മൻ വീൽചെയർ ടെന്നീസ് താരമാണ് സാബിൻ എല്ലെർബ്രോക്ക് (ജനനം: നവംബർ 1, 1975) വീൽചെയർ വനിതാ സിംഗിൾസിൽ 2013-ലെ ഫ്രഞ്ച് ഗ്രാൻസ്ലാം ചാമ്പ്യനായിരുന്നു എല്ലെർബ്രോക്ക്.
എല്ലെർബ്രോക്ക് 25 വർഷത്തോളം ടെന്നീസ് മത്സരങ്ങളിൽ പങ്കെടുത്തു.
2007-ൽ ഒരു ശസ്ത്രക്രിയയ്ക്ക് ശേഷം അവർക്ക് കാലിൽ അണുബാധയുണ്ടായതിനെ തുടർന്ന് 2009-ൽ വീൽ ചെയർ ടെന്നീസ് കളിക്കാൻ തുടങ്ങി.
2013-ഇതുവരെ
2013 സീസണിനിടെ എല്ലെർബ്രോക്ക് ക്വീൻസ്‌ലാന്റ് , അഡ്‌ലെയ്ഡ് , നോട്ടിംഗ്ഹാം , സാൽ‌സ്ബർഗ് , ഗ്രോസ്- സീഗാർട്ട്സ് , ടൂറിൻ, സാർഡിനിയ എന്നിവിടങ്ങളിൽ കിരീടങ്ങൾ നേടി.
പാരീസിലും ജാംബെസിലും പരാജയപ്പെട്ട ഫൈനലിലെത്തിയ കളിക്കാരിയായിരുന്നു എല്ലെർബ്രോക്ക്.
എല്ലെർബ്രോക്ക് മെൽബണിൽ നടന്ന ആദ്യ ഗ്രാൻസ്ലാം മത്സരത്തിൽ ഫൈനലിലെത്തി.
ഏഴ് മാച്ച് പോയിന്റുകൾ ലഭിക്കുകയും അവസാന സെറ്റിൽ 2–5 ൽ എത്തുകയും ചെയ്തെങ്കിലും മൂന്നാം സെറ്റിൽ 5-7 ന് തോറ്റതിനാൽ എല്ലാം വെറുതെയായി.
എന്നിരുന്നാലും എല്ലെർബ്രോക്ക് തന്റെ ആദ്യ ഗ്രാൻസ്ലാം കിരീടം റോളണ്ട് ഗാരോസിൽ നേടി.
എല്ലെർബ്രോക്ക് ന്യൂയോർക്കിലെ റണ്ണറപ്പായിരുന്നു.
ഈ സീസണിൽ ഫ്രഞ്ച് ഓപ്പണിന് ശേഷം എല്ലെർബ്രോക്ക് ലോക ഒന്നാം സ്ഥാനത്തെത്തി.
അവിടെ ഫൈനലിൽ തോറ്റു.
എന്നാൽ സെമി ഫൈനലിൽ അനീക്ക് വാൻ കൂട്ട് പരാജയപ്പെട്ടതോടെ ജൂലൈ 1 ന് സാബീന് ഒന്നാം സ്ഥാനം നേടാൻ സാധിച്ചു.
ന്യൂയോർക്കിൽ നടന്ന യുഎസ് ഓപ്പൺ ഫൈനലിൽ ഡച്ച് കളിക്കാരിയോട് പരാജയപ്പെട്ടതിന് ശേഷം വാൻ കൂട്ടിന് വേണ്ടി അവർ സ്ഥാനം ഉപേക്ഷിച്ചു.
ഡബിൾസ് മത്സരത്തിൽ എല്ലെർബ്രോക്ക് ജാംബസിൽ മോണ്ട്ജെയ്നൊപ്പം റണ്ണറപ്പായി.
സാൽസ്ബർഗിലും സാർഡിനിയയിലും മരിയാന ലോറോയ്‌ക്കൊപ്പം എല്ലെർബ്രോക്ക് വിജയിച്ചു.
റോളണ്ട് ഗാരോസിൽ ഷാരോൺ വാൽറവനോടും ന്യൂയോർക്കിൽ യുയി കമിജിയോടുമൊപ്പം റണ്ണറപ്പ് ആയി.
എല്ലെർബ്രോക്ക് ഓസ്ട്രേലിയൻ ഓപ്പൺ ജയിച്ചതിനുശേഷമാണ് 2014-ലെ സീസൺ ആരംഭിച്ചത്.
വാൻ കൂട്ടിന് പരിക്കേറ്റതിനെ തുടർന്ന് അവർ ലോക ഒന്നാം നമ്പർ സ്ഥാനത്തേക്ക് എത്തി.
വീൽചെയർ ഗ്രാൻസ്ലാം ഫൈനൽ സിംഗിൾസ്: 7 (2 titles, 5 runners-up) Outcome Year Championship Surface Opponent Score Runner-up 2013 Australian Open Hard Aniek van Koot 1–6, 6–1, 5–7 Winner 2013 French Open Clay Jiske Griffioen 6–3, 3–6, 6–1 Runner-up 2013 US Open Hard Aniek van Koot 6–3, 2–6, 6 3 –7 7 Winner 2014 Australian Open Hard Yui Kamiji 3–6, 6–4, 6–2 Runner-up 2016 French Open Clay Marjolein Buis 3–6, 4–6 Runner-up 2017 French Open Clay Yui Kamiji 5–7, 4–6 Runner-up 2017 Wimbledon Grass Diede de Groot 0–6, 4–6 ഡബിൾസ്: 5 (5 runners-up) Outcome Year Championship Surface Partner Opponent Score Runner-up 2012 French Open Clay Yui Kamiji Marjolein Buis Esther Vergeer 0–6, 1–6 Runner-up 2013 French Open Clay Sharon Walraven Jiske Griffioen Aniek van Koot 2–6, 3–6 Runner-up 2013 US Open Hard Yui Kamiji Jiske Griffioen Aniek van Koot 3–6, 4–6 Runner-up 2015 US Open Hard Marjolein Buis Jiske Griffioen Aniek van Koot 6 3 –7 7 , 1–6 Runner-up 2018 Wimbledon Grass Lucy Shuker Diede de Groot Yui Kamiji 1–6, 1–6 അവലംബം
സാബിൻ വാക്സിൻ ഇൻസ്റ്റിറ്റ്യൂട്ട് ഇംഗ്ലീഷ് വിലാസം https://ml.wikipedia.org/wiki/Sabin_Vaccine_Institute
ആഗോള വാക്സിൻ വികസനം, ലഭ്യത, ഉപയോഗം എന്നിവ പ്രോത്സാഹിപ്പിക്കുന്ന ലാഭരഹിത സ്ഥാപനമാണ് വാഷിംഗ്ടൺ ഡി.സിയിൽ സ്ഥിതി ചെയ്യുന്ന സാബിൻ വാക്സിൻ ഇൻസ്റ്റിറ്റ്യൂട്ട് (സാബിൻ).
മനുഷ്യരിൽ ഹെർഡ് ഇമ്മ്യൂണിറ്റിയിലൂടെയും വാക്സിനാൽ തടയാൻ കഴിയുന്ന സാംക്രമികരോഗങ്ങൾ പടരുന്നത് തടയുന്നതിലൂടെയും ഈ രോഗങ്ങൾ മൂലമുണ്ടാകുന്ന ദാരിദ്ര്യം ലഘൂകരിക്കുന്നതിലൂടെയും മനുഷ്യരുടെ കഷ്ടപ്പാടുകൾ കുറയ്ക്കുമെന്ന് സാബിൻ അതിന്റെ പ്രവർത്തനത്തിലൂടെ പ്രതീക്ഷിക്കുന്നു.
ഓറൽ പോളിയോ വാക്സിൻ സ്രഷ്ടാവായ ആൽബർട്ട് ബി. സാബിന്റെ ബഹുമാനാർത്ഥം 1993-ൽ സ്ഥാപിതമായ സാബിൻ വാക്സിൻ ഇൻസ്റ്റിറ്റ്യൂട്ട് വാക്സിന് തടയാൻ കഴിയുന്ന നെഗ്ലെക്ടഡ് ട്രോപികൽ ഡിസീസെസ് (എൻടിഡി) മൂലം മനുഷ്യർ അനുഭവിക്കുന്ന ദുരിതങ്ങൾ കുറയ്ക്കുന്നതിന് പ്രവർത്തിക്കുന്നു.
സാബിൻ വാക്സിൻ ഡവലപ്മെന്റ്, ഗ്ലോബൽ നെറ്റ്വർക്ക് ഓഫ് നെഗ്ലെക്ടഡ് ട്രോപികൽ ഡിസീസെസ് , വാക്സിൻ അഡ്വക്കസി ആന്റ് എഡ്യൂക്കേഷൻ തുടങ്ങി മൂന്ന് പ്രധാന പ്രോഗ്രാമുകളിലൂടെ സംഘടന ലക്ഷ്യത്തിലെത്താൻ ശ്രമിക്കുന്നു.
പ്രൊഡക്റ്റ് ഡവലപ്മെന്റ് പാർട്ണർഷിപ്പ് (പിഡിപി) വഴി സാബിൻ കിംഗ് സൗദ് യൂണിവേഴ്സിറ്റി , ടെക്സസ് ചിൽഡ്രൻസ് ഹോസ്പിറ്റൽ സെന്റർ, ഇന്റർനാഷണൽ വാക്സിൻ ഇൻസ്റ്റിറ്റ്യൂട്ട് , ജോർജ്ജ് വാഷിംഗ്ടൺ യൂണിവേഴ്സിറ്റി സ്കൂൾ ഓഫ് മെഡിസിൻ ഹെൽത്ത് സയൻസസ് പോലുള്ള സംഘടനകളുമായി പ്രവർത്തിച്ചിട്ടുണ്ട്.
ബിൽ മെലിൻഡ ഗേറ്റ്സ് ഫൗണ്ടേഷന്റെയും നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷിയസ് ഡിസീസെസ് , ഡച്ച് വിദേശകാര്യ മന്ത്രാലയം , ബ്രസീലിയൻ ആരോഗ്യ മന്ത്രാലയം എന്നിവയും മറ്റ് അഭ്യുദയകാംക്ഷികളും ധനസഹായവും പിന്തുണയും നൽകുന്നു.
വാക്സിൻ വികസനവും ഗവേഷണവും
ഏഷ്യ, ആഫ്രിക്ക, അമേരിക്ക എന്നിവിടങ്ങളിലെ ഗവേഷണങ്ങൾ, വികസനം, പ്രമോഷൻ എഫർറ്റ് എന്നിവ സംയോജിപ്പിക്കുന്നതിന് 2012 ൽ സാബിൻ ഇന്റർനാഷണൽ വാക്സിൻ ഇൻസ്റ്റിറ്റ്യൂട്ടുമായി സഹകരിച്ചു.
ഹുക്ക് വാം അണുബാധയ്ക്കുള്ള വാക്സിനുകൾ (നാ-ജിഎസ്ടി -1, നാ-എപിആർ -1) , ഷിസ്റ്റോസോമിയാസിസ് (എസ്എം-ടിഎസ്പി -2) ചഗാസ് ഡിസീസ് (ടിസി 24, ടിഎസ്എ -1) , ലീഷ്മാനിയാസിസ്(Ld-NH36, PdSP15) സീവിയർ അക്യൂട്ട് റെസ്പിറേറ്ററി സിൻഡ്രോം (SARS) / മിഡിൽ ഈസ്റ്റ് റെസ്പിറേറ്ററി സിൻഡ്രോം (MERS) (പാൻ-β-കോവാക്സ്) , സോയിൽ ട്രാൻസ്മിറ്റെഡ് ഹെൽമിൻതിയാസിസ് (STH), ഓങ്കോസെർസിയാസിസ് (Ov-103, Ov-RAL-2) ഉൾപ്പെടെ മനുഷ്യർക്കായി നിരവധി വാക്‌സിനുകളിൽ സാബിൻ പ്രവർത്തിക്കുന്നു.
അവലംബം പുറംകണ്ണികൾ Sabin Vaccine Institute on Facebook Sabin Vaccine Institute on Twitter
സാബൂളിസ്താൻ ഇംഗ്ലീഷ് വിലാസം https://ml.wikipedia.org/wiki/Zabulistan
ഇന്നത്തെ ഇറാന്റേയും അഫ്ഗാനിസ്താന്റേയും അതിർത്തിപ്രദേശത്ത് സ്ഥിതി ചെയ്തിരുന്ന ഒരു പുരാതനമേഖലയാണ് സാബൂളിസ്താൻ അഥവാ സബോളിസ്താൻ ( പഷ്തു زابلستان).
ബുസ്തിനും കാബൂൾ താഴ്വരയുടെ തെക്കൻ അതിരിനും ഇടയിലായിരുന്നു ഈ പ്രദേശം.
ഇന്നത്തെ ഹസാരാജാതിന്റെ ഭൂരിഭാഗവും മദ്ധ്യ അഫ്ഗാനിസ്താൻ മലകളുടെ തെക്കുകിഴക്കേ താഴ്വാരവും ഇതിൽ ഉൾപ്പെടുന്നു.
ആദ്യകാല ഇസ്ലാമിക ഭൂമിശാസ്ത്രജ്ഞർ സാബൂളിസ്താനെ ഇന്ത്യയുടെ ഭാഗമായാണ് കണക്കാക്കിയിരുന്നത്.
ഇവിടത്തെ രാജാവ് നിരവധി ആനകളെ ഉപയോഗിച്ചിരുന്നു എന്നതടക്കമുള്ള പ്രത്യേകതകളായിരിക്കാം ഇതിനു കാരണം.
കാബൂളിന് തെക്കുള്ള ഗസ്നി മലമ്പ്രദേശത്തിനു പുറമേ സമീൻ ദവാർ/ബിലാദ് അൽ ദവാർ, അൽ റുഖ് കഹാജ് എന്നീ രണ്ടു പ്രധാന പ്രദേശങ്ങളും സാബൂളിസ്താനിൽ ഉൾപ്പെട്ടിരുന്നു.
ഇതിൽ സമീൻ ദവാർ, ഇന്നത്തെ ഗിരിഷ്കിന് വടക്കായി ഹിൽമന്ദ് നദീതീരത്തായിരുന്നു.
അൽ റുഖ് ഖാജ് എന്നത് പുരാതന അറാകോസിയ അഥവാ ആധുനിക കന്ദഹാറും പുരാതന കന്ദഹാറൂം ഉൾപ്പെടെയുള്ള മരുപ്പച്ചയാണ് .
ഹിന്ദു ശാഹി ഭരണാധികാരികളുടെ കീഴിലായിരുന്ന സാബൂളിസ്താൻ, സിസ്താനിൽ നിന്നും മുസ്ലീങ്ങളുടെ ആക്രമണം പലപ്പോഴായി ഉണ്ടായെങ്കിലും 8-ആം നൂറ്റാണ്ടിന്റെ അവസാനം വരെ സ്വതന്ത്രമായി നിലനിന്നു.
എട്ടാം നൂറ്റാണ്ടിന്റെ അവസാനത്തോടെ മാത്രമാണ് അറബി ഖലീഫ അൽ മഹ്ദിയുടെ മേൽകോയ്മ ഇവർ അംഗീകരിച്ചത് .
സാബിൻ ഗ്യാസ്റ്റൈഗർ ഇംഗ്ലീഷ് വിലാസം https://ml.wikipedia.org/wiki/Sabine_Gasteiger
ഓസ്ട്രിയൻ പാരാലിമ്പിക് സ്വർണ്ണ മെഡൽ ജേതാവാണ് സാബിൻ ഗ്യാസ്റ്റൈഗർ (ജനനം: 28 ഒക്ടോബർ 1956).
ഡെക്കറേഷൻ ഓഫ് ഓണർ ഫോർ സെർവീസ് റ്റു ദി റിപ്പബ്ളിക്ക് ഓഫ് ഓസ്ട്രിയയുടെ ഭാഗമായി 2006-ൽ അവർക്ക് ഒരു സ്വർണ്ണ മെഡൽ ലഭിച്ചു.
1956 ലാണ് ഗ്യാസ്റ്റൈഗർ ജനിച്ചത്.
കാഴ്ചശക്തി വളരെ കുറവായതിനാൽ അവർ ഒരു പാരാലിമ്പിയനായി മത്സരിക്കുന്നു.
ഓസ്ട്രിയൻ ദേശീയ ടീമിനായി അവർ സ്കീസ് ചെയ്യുന്നു.
2006-ൽ ടൂറിനിൽ നടന്ന വിന്റർ പാരാലിമ്പിക്‌സിൽ സ്വർണ്ണവും രണ്ട് വെങ്കലവും വെള്ളിയും അവർ നേടി.
2010-ൽ വാൻകൂവറിൽ നടന്ന വിന്റർ പാരാലിമ്പിക്‌സിൽ അവർക്ക് രണ്ട് വെള്ളി മെഡലുകൾ ലഭിച്ചു.
വിമൻസ് ജയന്റ് സ്ലാലോമിൽ (കാഴ്ചയില്ലാത്തവർ) രണ്ടാം സ്ഥാനത്ത് വെള്ളി മെഡൽ നേടി.
2009 ലെ ഓസ്ട്രിയൻ വികലാംഗ കായികതാരമായിരുന്നു അവർ.
സാബു ദസ്തഗിർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Sabu_Dastagir
ഇന്ത്യക്കാരനായ ആദ്യത്തെ രാജ്യാന്തര ചലച്ചിത്ര നടൻ.
1924 ജനുവരി 27ന്‌ കർണാടത്തിലെ മൈസൂറിനു സമീപം കാരപൂരിൽ ഒരു ആനപ്പാപ്പന്റെ മകനായി ജനിക്കുകയും ബാല്യത്തിൽതന്നെ അതേ തൊഴിൽ സ്വീകരിക്കുകയും ചെയ്ത സെലാർ ഷെയ്ഖ്‌ സാബുവാണ്‌ പിൽക്കാലത്ത്‌ ബ്രിട്ടീഷ്‌, ഹോളിവുഡ്‌ സിനിമകളിലെ ശ്രദ്ധേയ നടൻമാരിൽ ഒരാളായി മാറിയത്‌.
(സാബുവിന്റെ പേര്‌ സാബു ദസ്തഗിർ എന്ന്‌ പല രേഖകളിലും കാണപ്പെടുന്നുണ്ട്‌. ഇത്‌ ഇദ്ദേഹത്തിന്റെ സഹോദരന്റെ പേരാണെന്ന്‌ കുടുംബാംഗങ്ങളും സാബുവിന്റെ ജീവിതത്തെക്കുറിച്ച്‌ പഠനം നടത്തിയിട്ടുള്ള പത്രപ്രവർത്തകനായ ഫിലിപ്‌ ലെയ്ബ്ഫ്രെഡും സ്ഥിരീകരിച്ചിട്ടുണ്ട്‌).
ഇറ്റാലിയൻ ഉൾപ്പെടെയുള്ള മറ്റ്‌ യൂറോപ്യൻ ഭാഷകളിലും സാബു സാന്നിധ്യമറിയിച്ചിട്ടുണ്ട്‌.
മൈസൂറിൽ ആനപാപ്പാനായി ജീവിക്കേണ്ടിയിരുന്ന സാബുവിന്റെ ജീവിതത്തിൽ സ്വപ്നതുല്യമായ വഴിത്തിരിവുണ്ടാക്കിയത്‌ വിഖ്യാത ബ്രിട്ടീഷ്‌ ഡോക്യുമെൻററി സംവിധായകനായിരുന്ന റോബർട്ട്‌ ജെ. ഫ്ളഹെർട്ടിയാണ്‌ .
1934ൽ റുഡ്യാർഡ് കിപ്ലിംഗിന്റെ തുമായി ഓഫ്‌ ദ എലിഫെൻറ്സ് എന്ന രചനയെ ആസ്പദമാക്കി സംവിധാനം ചെയ്ത ദ എലിഫെൻറ് ബോയ്‌ എന്ന ചിത്രത്തിലൂടെയാണ്‌ ഫ്ളഹെർട്ടി സാബുവിനെ വെള്ളിത്തിരയിൽ എത്തിച്ചത്‌.
ചിത്രത്തിലെ പ്രധാന കഥാപാത്രത്തിന്‌ അനുയോജ്യനായ ബാല താരത്തെ തേടിയുള്ള അന്വേഷണത്തിനൊടുവിലാണ്‌ 1935ൽ പതിനൊന്നു കാരാനായ സെലാർ ഷെയ്ഖ്‌ സാബുവിനെ ഫ്ളഹർട്ടി കണ്ടെത്തിയത്‌.
മൈസൂർ മഹാരാജാവിന്റെ  ആനപാപ്പാൻമാരിൽ ഒരാളായിരുന്നു സാബുവിന്റെ  പിതാവ്‌.
മാതാവ്‌ അസാം സ്വദേശിനിയും.
സാബുവിന്റെ ശൈശവത്തിൽതന്നെ മാതാവ്‌ മരിച്ചു.
1931ൽ പിതാവും മരിച്ചതിനെ തുടർന്ന്‌ അനാഥനായ സാബു ഉപജീവനത്തിനുവേണ്ടി പിതാവിന്റെ തൊഴിൽ സ്വീകരിക്കുകയായിരുന്നു.
എലിഫെൻറ് ബോയിയുടെ ചിത്രീകരണം ഇന്ത്യയിൽതന്നെയായിരുന്നു.
1935 തുടങ്ങിയെങ്കിലും പ്രതികൂല കാലാവസ്ഥയെ തുടർന്ന്‌ മാസങ്ങൾ നീണ്ട അനിശ്ചിതത്വത്തിനൊടുവിലാണ്‌ ചിത്രം പൂർത്തിയാക്കാൻ കഴിഞ്ഞത്‌.
അന്നത്തെ മൈസൂർ പ്രധാനമന്ത്രിയുടെ പഴ്സണൽ അസിസ്റ്റൻറായിരുന്ന എ.കെ സേട്ട്‌ ഫളഹർട്ടിയുടെ ജീവചരിത്രകാരനായ പോൾ റോത്തക്ക്‌ അയച്ച കത്തിൽ സാബുവിന്റെ ആദ്യാഭിനയത്തെക്കുറിച്ച്‌ പരാമർശിക്കുന്ന്ത ഇങ്ങനെയാണ്- ആ ദിവസത്തെ എന്റെ എറ്റവും വിലപ്പെട്ട ഓർമ സാബുവിനെക്കുറിച്ചുള്ളതാണ്‌.
ഒരു ആനപ്പുറത്ത്‌ വളരെ സാവധനാത്തിലാണ്‌ അവൻ പ്രത്യക്ഷപ്പെട്ടത്‌.
വലിയ മൈതാനത്തിന്റെ മധ്യത്തിൽ ലോകത്തിനു മുഴുവൻ കാണാവുന്ന രീതിയിൽ അവർ നിലയുറപ്പിച്ചു.
കൃശഗാത്രനായ അവൻ ഒരു ചെറിയ ലുങ്കിയും തനി തെന്നിന്ത്യൻ ശൈലിയിലുള്ള ഒരു തലപ്പാവുമാണ്‌ ധരിച്ചിരുന്നത്‌...
ഭീമാകാരനായ ആ ആനയെ വരുതിയിൽ നിർത്തുന്നതു കണ്ടാൽ മതി ആർക്കും അവന്റെ കഴിവിൽ വിശ്വാമർപ്പിക്കാൻ.
ഇതേ കത്തിൽതന്നെ സേട്ട്‌ വർഷങ്ങൾക്കു ശേഷം സാബുവുമായി നടത്തിയ കൂടിക്കാഴ്ച്ചയെക്കുറിച്ചും വിശദീരിക്കുന്നു.
വർഷങ്ങൾക്കുശേഷം ഔപചാരികതകളില്ലാതെ സാബു എനിക്കൊപ്പം വിരുന്നുണ്ടു.
അവനെ ആദ്യമായി കണ്ട മുഹൂർത്തത്തെക്കുറിച്ച്‌ അപ്പോൾ പറഞ്ഞു.
അന്ന്‌ അവൻ വന്നത്‌ ആനപ്പുറത്തല്ല, ഒരു കാഡിലാക്‌ കാറിലായിരുന്നു.
ലുങ്കിക്കും ടർബനും പകരം ആഢ്യത്വം തുളുമ്പുന്ന വേഷം ധരിച്ചിരുന്ന അവൻ സംസാരിച്ചതാകട്ടെ തനി അമേരിക്കൻ ശൈലിയിലും.
എലിഫെൻഫെൻറ് ബോയിക്ക്‌ നിരൂപകരുടെ സമ്മിശ്ര പ്രതികരണമാണ്‌ ലഭിച്ചതെങ്കിലും ചിത്രം ബോക്സ്‌ഓഫീസിൽ തരംഗം സൃഷ്ടിച്ചു.
സാബുവിന്റെ സാന്നിധ്യംതന്നെയായിരുന്നു പ്രധാന ആകർഷണം.
ഏഷ്യൻ കഥാപാത്രങ്ങളെ പാശ്ചാത്യ താരങ്ങൾതന്നെ അവതരിപ്പിച്ചുപോന്ന കാലഘട്ടത്തിൽ കഥാപാത്രത്തെ അക്ഷരംപ്രതി യാഥാർത്ഥ്യമാക്കിക്കൊണ്ടുള്ള ഇന്ത്യൻ ബാലന്റെ രംഗപ്രവേശം ശ്രദ്ധേയമായത്‌ സ്വാഭാവികം.
പാശ്ചാത്യരിൽ ഭൂരിഭാഗത്തിനും കേട്ടുകേൾവി മാത്രമായിരുന്ന നാട്ടിൽനിന്നെത്തിയ സാബു താരമായത്‌ വളരെ പെട്ടെന്നാണ്‌.
ചിത്രത്തിന്റെ പ്രചാരണത്തിന്റെ ഭാഗമായി സാബുവിനെയും സഹോദരൻ ദസ്തഗിറിനെയും ഇംഗ്ളണ്ടിലേക്ക്‌ കൊണ്ടുപോയി.
ലണ്ടനിൽ ബി.ബി.സിയിലൂടെ ടെലിവിഷൻ പ്രേക്ഷകർക്കു മുന്നിലെത്തുകയും അലക്സാൺഡ്ര കൊട്ടാരത്തിലെ ടെലിവിഷൻ ഷൂട്ടിംഗിൽ പങ്കെടുക്കുകയും ചെയ്ത സാബുവിനെവിനെ മുന്നിലിരുത്തി വിഖ്യാത ശിൽപ്പകലാ വിദഗ്ദ്ധ ലേഡി കെന്നറ്റ്‌ ശിൽപ്പം തീർക്കുകയും ചിത്രകാരനായ ആൽഫ്രഡ്‌ എഗെർട്ടൻ കൂപ്പർ പോർട്രെയ്റ്റ്‌ വരക്കുകയും ചെയ്തു.
ആ വർഷം വെനീസ്‌ ചലച്ചിത്രോത്സവത്തിൽ ബ്രിട്ടന്റെ ഔദ്യോഗിക എൻട്രിയായിരുന്ന എലിഫെൻറ് ബോയ്‌ അവിടെ മികച്ച സംവിധാനത്തിനുള്ള പുരസ്കാരം നേടുകയുംചെയ്തു.
ആദ്യ ചിത്രത്തിന്റെ തരംഗം കെട്ടടങ്ങും മുമ്പ്‌ സാബുവിനെത്തേടി അടുത്ത അവസരമെത്തി.
എലിഫെൻറ് ബോയിയുടെ സംവിധാനത്തിൽ പങ്കാളിയായ സുൽത്താൻ കോർദ എ.ഇ മാൻസന്റെ നോവലിനെ ആധാരമാക്കി ഒരുക്കിയ ദ ഡ്രം ആയിരുന്നു ചിത്രം.
തുകൽ വാദ്യ വിദ്വാനായ ഒരു ഇംഗ്ളീഷ്‌ യുവാവും ഇന്ത്യൻ രാജകുമാരനും തമ്മിലുള്ള ബന്ധമായിരുന്നു വെയ്ൽസിൽ ചിത്രീകരിച്ച ദ ഡ്രമ്മിന്റെ ഇതിവൃത്തം.
ടെക്നികളറിലാണ്‌ ഇത്‌ ചിത്രീകരിച്ചത്‌.
ഈ ചിത്രത്തിന്റെ പ്രചാരണ പരിപാടികളുടെ ഭാഗമായാണ്‌ സാബു ആദ്യം അമേരിക്കയിലെത്തുന്നത്‌.
മൂന്നാമത്തെ ചിത്രമായ ദ തീഫ്‌ ഓഫ്‌ ബഗ്ദാദ്‌ സാബുവിന്റെ അഭിനയ ജീവിതത്തിലെ ആഘോഷമായി മാറി.
എക്കാലത്തെയും മികച്ച കൽപ്പിത കഥാ ചിത്രങ്ങളിലൊന്നായി പരിഗണിക്കപ്പെടുന്ന ഇത്‌ സംവിധാനം ചെയ്തത്‌ ലുഡ്‌വിഗ്‌ ബെർഗർ , മൈക്കൽ പവൽ , ടിം വെലൻ എന്നിവർ ചേർന്നാണ്‌.
പ്രധാന കഥാപാത്രമായ അബുവിനെയാണ്‌ സാബു അവതരിപ്പിച്ചത്‌.
ജൂൺ ഡ്യൂപ്രെസ്‌ , ജോൺ ജസ്റ്റിൻ , റെക്സ്‌ ഇൻഗ്രാം തുടങ്ങിയ പ്രമുഖരായിരുന്നു മറ്റ്‌ അഭിനേതാക്കൾ.
രണ്ടാം ലോക മഹായുദ്ധം ആരംഭിച്ചതിനെ തുടർന്ന്‌ തടസപ്പെട്ട ചിത്രീകരണവും അനുബന്ധ ജോലികളും ഇടക്ക്‌ ഹോളിവുഡിലേക്ക്‌ മാറ്റേണ്ടിവന്നു.
ഈ കാലതാസമത്തിനിടെ ആർ.കെ.ഒയുടെ ഗുംഗ ഡിൻ എന്ന ചിത്രത്തിൽ സാബു വേഷമിട്ടു.
1940ലെ ക്രിസ്മസ്‌ ദിനത്തിൽ പുറത്തിറങ്ങിയ ദ തീഫ്‌ ഓഫ്‌ ബഗ്ദാദ്‌ ഗംഭീര വിജയമായിരുന്നു.
വർണ ചിത്രങ്ങളുടെ വിഭാഗത്തിൽ ഛായാഗ്രഹണം, കലാസംവിധാനം, ദൃശ്യ, ശബ്ദ മികവ്‌ എന്നിവക്കുള്ള ഓസ്കാർ അവാർഡുകളും ചിത്രത്തിനു ലഭിച്ചു.
സുൽത്താൻ കോർദയും സാബുവും കൈകോർത്ത അവസാന ചിത്രവും റുഡ്യാർഡ് കിപ്ലിംഗിന്റെ രചനയെ ആസ്പദമാക്കിയുള്ളതായിരുന്നു.
1942ൽ പുറത്തിറങ്ങിയ ജംഗിൾ ബുക്കിൽ സാബു മൌഗ്ളിയായാണ്‌ വേഷമിട്ടത്‌.
അതേ വർഷം യുണിവേഴ്സൽ പിക്ചേഴ്സുമായി കരാർ ഒപ്പിട്ട സാബു അവരുടെ നാലു ചിത്രങ്ങളിൽ( അറേബ്യൻ നൈറ്റ്സ്‌ -1942, വൈറ്റ്‌ സാവേജ്‌ -1943, കോബ്രാ വുമൺ -1944, ടാംഗിയർ-1946) അഭിനയിച്ചു.
ഈ ചിത്രങ്ങളിലൊന്നും നായക വേഷമായിരുന്നില്ലെന്നുമാത്രം.
രണ്ടാം ലോക മഹായുദ്ധം രൂക്ഷമായതോടെ അമേരിക്കൻ ട്രഷറി ഡിപ്പാർട്മെൻറിന്റെ പ്രചാരണ പ്രവർത്തനങ്ങളുമായി ബന്ധപ്പെട്ട്‌ സാബു 30 നഗരങ്ങളിൽ പര്യടനം നടത്തുകയും റേഡിയോ പ്രക്ഷേപണത്തിൽ പങ്കെടുക്കുകയും ചെയ്തു.
1944ൽ സാബുവിന്‌ അമേരിക്കൻ പൗരത്വം ലഭിച്ചു.
വൈകാതെ വടക്കൻ കരോലിനയിലെ ആർമി എയർഫോഴ്സ്‌ ബേസിൽ പരിശീലനത്തിനു ചേർന്ന ഇദ്ദേഹം യുദ്ധത്തിൽ അമേരിക്കൻ വിമാനങ്ങളിൽ ടെയ്ൽ ഗണാറായി സേവനമനുഷ്ഠിച്ചു.
പസഫിക്‌ മേഖലയിൽ നാൽപ്പതോളം ദൌത്യങ്ങളിൽ പങ്കാളിയായ സാബുവിന്‌ വിശിഷ്ട സേവനത്തിനുള്ള പുരസ്കാരവും (ഡിസ്റ്റിംഗുഷ്ഡ്‌ ഫ്ളൈയിംഗ്‌ ക്രോസ്‌) ലഭിച്ചു.
ബ്രിട്ടനിൽ തിരിച്ചെത്തിയയുടൻ‌ അടുത്ത ചിത്രത്തിലേക്ക്‌ ക്ഷണം ലഭിച്ചു.
മൈക്കൽ പവൽ സംവിധാനം ചെയ്ത ബ്ളാക്ക്‌ നാർസിസസിൽ (1947) നായകനായിരുന്നില്ലെങ്കിലും പ്രാധാന്യമുള്ള വേഷമായിരുന്നു.
അടുത്ത ചിത്രമായ എൻഡ്‌ ഓഫ്‌ ദ റിവറിൽ (1947) ബ്രസീലിയൻ താരറാണി ബിബി ഫെരെയ്‌റയായിരുന്നു സാബുവിന്റെ ഭാര്യയായി വേഷമിട്ടത്‌.
ചിത്രം കാര്യമായ വിജയം കണ്ടില്ല.
വീണ്ടും അമേരിക്കയിലെത്തിയ സാബു യൂണിവേഴ്സൽ പിക്ചേഴ്സിന്റെ മാൻ ഈറ്റർ ഓഫ്‌ കുമായോൺ (1948)എന്ന ചിത്രത്തിൽ അഭിനയിച്ചു.
അതേ വർഷം ജൂലൈയിൽ കൊളംബിയ ഫിലിംസിന്റെ സോംഗ്‌ ഓഫ്‌ ഇന്ത്യയിൽ അഭിനയിക്കുമ്പോഴാണ്‌ യുവ നടി മാരിലിൻ കൂപ്പറുമായി സാബു പ്രണയത്തിലാകുന്നത്‌.
ചിത്രത്തിൽ സാബുവിന്റെ നായികയായി നിശ്ചയിച്ചിരുന്ന ഗെയ്ൽ റെസ്സലിന്റെ പകരക്കാരിയായാണ്‌ മാരിലിൻ അഭിനയിക്കാനെത്തിയത്‌.
ഒക്ടോബർ 19 സാബു മാരിലിനെ വിവാഹം ചെയ്തു.
ചുവടുമാറ്റവും സർക്കസ്‌ ജീവിതവും
പ്രായമേറുന്നതനുസരിച്ച്‌ തന്റെ പയ്യന് ‍പ്രതിഛായ മങ്ങുന്നതായി സാബു മനസ്സിലാക്കി.
അതുകൊണ്ടുതന്നെ 1950ൽ അഭിനയത്തിന്റെ ഇടവേളകളിൽ അദ്ദേഹം കോൺട്രാക്ടിംഗ്‌, റിയൽ എസ്റ്റേറ്റ്‌ ബിസിനസുകളിൽ ഏർപ്പെട്ടു.
യുദ്ധാനന്തര കാലഘട്ടത്തിൽ കൽപ്പിത കഥകളും കാട്ടിലെ കഥകളും അടിസ്ഥാനമാക്കിയുള്ള സിനിമകൾക്ക്‌ പ്രിയം കുറഞ്ഞതോടെ സാബുവിന്‌ അവസരങ്ങൾ നാമമാത്രമായി.
1952ൽ ബഗ്ദാദ്‌ എന്ന ചിത്രത്തിന്റെ ചിത്രീകരണത്തിനായി സാബു വീണ്ടും ഇന്ത്യയിലെത്തി.
അതേ വർഷം ഇംഗ്ളണ്ടിൽ മടങ്ങിയെത്തിയ സാബുവിനെ പിന്നീട്‌ കാണുന്നത്‌ ഹാരിംഗ്ഗേ സർക്കസിൽ ആന അഭ്യാസിയായാണ്‌.
ദ തീഫ്‌ ഓഫ്‌ ബഗ്ദാദ്‌ എന്ന ചിത്രത്തിലെ വേഷത്തിലാണ്‌ ഇദ്ദേഹം ആദ്യം സർക്കസിൽ പ്രത്യക്ഷപ്പെട്ടത്‌.
കാണികൾ ഇതിൽ വലിയ താൽപര്യം പ്രകടിപ്പിക്കാതിരുന്നതിനെ തുർന്ന്‌ പരമ്പരാഗാത വേഷമായ മുണ്ട്‌ ധരിക്കാൻ നിർബന്ധിതനായി.
കൊടും തണുപ്പിൽ മുണ്ട്‌ ധരിച്ച്‌ സർക്കസിൽ പങ്കെടുത്തത്‌ സാബുവിന്റെ ആരോഗ്യത്തെ ദോഷകരമായി ബാധിച്ചു.
1953ൽ സർക്കസ്‌ സംഘത്തിനൊപ്പം അദ്ദേഹം യൂറോപ്പിൽ പര്യടനം നടത്തി.
മടങ്ങിവരവ്‌
തൊട്ടടുത്ത വർഷം ഹലോ എലിഫെൻറ് എന്ന ഇറ്റാലിയൻ ചിത്രത്തിൽ വിറ്റോറിയോ ഡെസികക്കൊപ്പം അഭിനയിച്ചു.
ഇതും 1956ൽ പുറത്തിറങ്ങിയ ബ്ളാക്‌ പാന്തറും നടൻ എന്ന നിലയിൽ സാബുവന്‌ കാര്യമായ നേട്ടമുണ്ടാക്കിയില്ല.
മുടങ്ങിപ്പോയ ചില ചിത്രങ്ങളിലെ രംഗങ്ങൾ ഉപയോഗിച്ച്‌ തന്റെ അനുവാദമില്ലാതെ സംവിധാനം ചെയ്ത ജംഗിൾ ഹെൽ എന്ന ചിത്രത്തിന്റെ നിർമാതാവിനെതിരെ സാബു കോടതിയെ സമീപിച്ചതിനെ തുടർന്ന്‌ ഈ ചിത്രം വെളിച്ചം കണ്ടില്ല.
സാബു എന്ന ബാലതാരത്തെ മനസ്സിൽ സൂക്ഷിക്കുന്ന പ്രേക്ഷകരെ ലക്ഷ്യമിട്ട് അലൈഡ്‌ ആർട്ടിസ്റ്റ്‌ പിക്ചേഴ്സ് കോർപ്പറേഷൻ ഒരു പരീക്ഷണത്തിന്‌ തയ്യാറായി.
1957ൽ സാബു ആൻഡ്‌ ദ മാജിക്‌ റിംഗ്‌ എന്ന ചിത്രം പുറത്തിറങ്ങി.
ഒരു നടന്റെ പേരിൽതന്നെ സിനിമ ഇറങ്ങുക എന്ന അപൂർവതയും സാബുവിന്‌ ഇതിലൂടെ സ്വന്തമായി.
ജർമൻ-ഇറ്റാലിയൻ ചിത്രമായ മിസ്ട്രസ്‌ ഓഫ്‌ ദി വേൾഡ്‌ (1959), റാംപേജ്‌ (1963), ടൈഗർ വോക്സ്‌ (1964) എന്നിവയാണ്‌ സാബുവിന്റെ അവസാന ചിത്രങ്ങൾ.
1963 ഡിസംബർ രണ്ടിന്‌ അമേരിക്കയിലെ ചാറ്റ്സ്‌വർത്തിൽ ഹൃദയാഘാതത്തെ തുടർന്നായിരുന്നു സാബുവിന്റെ അപ്രതീക്ഷിത അന്ത്യം.
വിഖ്യാതരായ ചലച്ചിത്ര താരങ്ങൾ അന്ത്യവിശ്രമംകൊള്ളുന്ന ഫോറസ്റ്റ്ലോൺ സെമിത്തേരിയിലാണ്‌ മൃതദേഹം സംസ്കരിച്ചത്‌.
ഇദ്ദേഹത്തിന്റെ മരണശേഷമാണ്‌ അവസാന ചിത്രമായ എ ടൈഗർ വോക്സ്‌ പുറത്തിറങ്ങിയത്‌.
സാബു-മാരിലിൻ ദമ്പതികൾക്ക്‌ രണ്ടു മക്കൾ.
പോളും ജാസ്മിനും.
സംഗീത ലോകത്ത്‌ ചുവടുറപ്പിച്ച പോൾ സാബു രൂപം നൽകിയ ഒൺലി ചൈൽഡ്‌ എന്ന റോക്‌ ബാൻഡ്‌ വാൻ വിജയം നേടി.
എഴുത്തുകാരിയും കുതിര പരിശീലകയുമായിരുന്ന ജാസ്മിൻ 2001 ൽ നിര്യാതയായി.
ജാസ്മിൻ പരിശീലിപ്പിച്ച കുതിരകൾ ബ്ളേഡ്‌ റണ്ണർ ഉൾപ്പെടെയുള്ള ഹോളിവുഡ്‌ ചിത്രങ്ങളിൽ അഭിനയിച്ചിട്ടുണ്ട്‌.
മറ്റ് സവിശേഷതകൾ നാൽപ്പതുകളിലും അൻപതുകളിലും ഹോളിവുഡിലെ സമ്പന്നരായ നടൻമാരിൽ ഒരാളായിരുന്നു സാബു.
ജെയിംസ്‌ സ്റ്റെവാർട്ട്‌ , റൊണാൾഡ്‌ റീഗൻ തുടങ്ങിയ പ്രമുഖ ഹോളിവുഡ്‌ താരങ്ങളുടെ അടുത്ത സുഹൃത്തായിരുന്നു സാബു.
നാടൻ കലാകാരനായ ജോൺ പ്രൈമിന്റെ പാട്ടുകളിൽ സാബുവിനെക്കുറിച്ച്‌ പരാമർശമുണ്ട്‌.
ദാനിയൽ എം. പിങ്ക്‌ വാട്ടറിണ്റ്റെ നോവലുകളിൽ സാബു ദ എലിഫെൻറ് ബോയി എന്ന പേരിൽ ഒരു കഥാപാത്രമുണ്ട്‌.
സാബു അഭിനയിച്ച ചിത്രങ്ങൾ
1937 എലിഫെൻറ് ബോയ്‌
1938 ദ ഡ്രം
1940 ദ തീഫ്‌ ഓഫ്‌ ബഗ്ദാദ്‌
1942 ജംഗിൾ ബുക്ക്‌ അറേബ്യൻ നൈറ്റ്സ്‌
1943 വൈറ്റ്‌ സാവേജ്‌
1944 കോബ്രാ വുമൺ
1946 ടാംഗിയർ
1947 ബ്ളാക്ക്‌ നാർസിസസ്‌ ദ എൻഡ്‌ ഓഫ്‌ ദ റിവർ
1948 മാൻ ഈറ്റർ ഓഫ്‌ കുമായോൺ
1949 സോംഗ്‌ ഓഫ്‌ ഇന്ത്യ
1951 സാവേജ്‌ ഡ്രംസ്‌
1952 ബഗ്ദാദ്‌ ഹലോ എലിഫെൻറ്(ബ്യവോഗിയോർണോ എലഫെന്റെ)
1953 ദ ബ്ളാക്ക്‌ പാന്തർ
1954 ദ ട്രഷറർ ഓഫ്‌ ബംഗാൾ(ടെസോറോ ദെൽ ബെംഗള)
1956 ജംഗിൾ ഹെൽ
1957 സാബു ആണ്റ്റ്‌ ദ മാജിക്‌ റിംഗ്‌
1960 മിസ്ട്രസ്‌ ഓഫ്‌ ദ വേൾഡ്‌
1963 റാംപേജ്‌
1964 എ ടൈഗർ വോക്സ്‌ റഫറൻസുകൾ സാബു-ഫിലിപ്പ്‌ ലെയ്ബ്ഫ്രെഡ്‌ 1989 ഇൻറർനെറ്റ് മൂവി ഡാറ്റാബേസ്‌
സ്മാൾ കൗപർ മഡോണ ഇംഗ്ലീഷ് വിലാസം https://ml.wikipedia.org/wiki/Small_Cowper_Madonna
1505-ൽ ഇറ്റാലിയൻ നവോത്ഥാന കലാകാരനായ റാഫേൽ ഗ്രാമീണ മാതൃകയിൽ മേരിയെയും കുഞ്ഞിനെയും ചിത്രീകരിച്ചിരിക്കുന്ന ഒരു ചിത്രമാണ് സ്മാൾ കൗപർ മഡോണ.
സ്മോൾ കൗപർ മഡോണ വരച്ചതിന്റെ കാരണം എന്താണെന്ന് അറിവായിട്ടില്ല.
അത് സ്വകാര്യമായി ആരെങ്കിലും ഏർപ്പാടുചെയ്ത് വരപ്പിച്ചതായിരിക്കാമെന്നും കരുതുന്നു.
അല്ലെങ്കിൽ ചിലപ്പോൾ മഡോണയുടെയും കുട്ടിയുടെയും ചിത്രങ്ങൾ പലപ്പോഴും കല്യാണ സമ്മാനങ്ങൾ നൽകുന്നതിനായി പൊതുകലാവിപണിക്കു വേണ്ടി വരപ്പിക്കുന്ന പതിവുണ്ടായിരുന്നു.
അതിലേയ്ക്കായി വരപ്പിച്ചതായിരിക്കാമെന്നും കരുതുന്നു.
ചിത്രത്തിന്റെ വലതു വശത്തുള്ള പള്ളി സാൻ ബർണാർഡിനോയിലെ സഭയാണ്.
അവിടെയാണ് ഡ്യൂക്ക് ഓഫ് അർബിനോയെ അടക്കം ചെയ്തിരിക്കുന്നത്.
(റാഫേൽ ജനിച്ചത് അവിടെയാണ്).
സഭയുടെ സാന്നിദ്ധ്യം അർത്ഥമാക്കുന്നത് ചിത്രകലയെ "ഭക്തി ആവശ്യകതകൾക്കായി കുടുംബം ഏർപ്പാടുചെയ്ത് വരപ്പിച്ചതായിരിക്കാമെന്നും കരുതുന്നു.
അതേ സമയം, റാഫേൽ അർബിനോയിൽ വളർന്ന സ്ഥലത്തുണ്ടായിരുന്ന സഭയുടെ ഓർമ്മകളെയും അവതരിപ്പിച്ചിരിക്കുന്നു.
ഇതും കാണുക Niccolini-Cowper Madonna അവലംബം പുറം കണ്ണികൾ The Small Cowper Madonna Report of 1913 sale to wealthy Americans
സമർ മുഖർജി ഇംഗ്ലീഷ് വിലാസം https://ml.wikipedia.org/wiki/Samar_mukherjee
ലോക്‌സഭാംഗം, സി.പി.എം കേന്ദ്ര കമ്മിറ്റി അംഗം, പോളിറ്റ് ബ്യൂറോ അംഗം, കേന്ദ്ര കൺട്രോൾ കമ്മീഷൻ അംഗം, സി.ഐ.ടി.യു. ജനറൽ സെക്രട്ടറി എന്നീ നിലകളിൽ പ്രവർത്തിച്ചിട്ടുള്ള സി.പി.ഐ.എം .
നേതാവാണ് സമർ മുഖർജീ ( 7 നവംബർ 1912 - 18 ജൂലൈ 2013)).
1971 മുതൽ 1984 വരെയുള്ള കാലഘട്ടത്തിൽ പശ്ചിമബംഗാളിലെ ഹൗറ ലോകസഭാമണ്ഡലത്തെ പ്രതിനിധീകരിച്ചിട്ടുണ്ട്.
മരണമടയുന്നതു വരെ കേന്ദ്രകമ്മറ്റിയിലെ പ്രത്യേക ക്ഷണിതാവായിരുന്നു.
അഞ്ചും ആറും ഏഴും ലോക്‌സഭകളിൽ അംഗമായിരുന്നു.
ബ്രിട്ടീഷ് കമ്പനി ജീവനക്കാരനായ സചിന്ദ്രലാൽ മുഖർജിയുടെയും ഗൊലാബ് സുന്ദരിദേവിയുടെയും മകനായി ജനിച്ചു.
സ്കൂൾ കാലത്തെ സ്വാതന്ത്ര്യ സമരത്തിൽ പങ്കെടുത്തു ജയിലിലായി.
931ലെ ഗാന്ധിഇർവിൻ സന്ധി പ്രകാരം സമരേന്ദ്രയും കൂട്ടരും മോചിതരായെങ്കിലും സ്കൂളിൽ പ്രവേശനം കിട്ടിയില്ല.
കോൺഗ്രസ് കമ്മിറ്റി സെക്രട്ടറിയായി പ്രവർത്തിച്ചുകൊണ്ട് പഠനം തുടർന്നു.
കൊൽക്കത്ത ബൗ ബസാർ സ്കൂളിൽ നിന്ന് മെട്രിക്കുലേഷൻ പാസായി.
പിന്നീട് കൊൽക്കത്ത യൂണിവേഴ്സിറ്റിയിൽ നിന്ന് ഉയർന്ന മാർക്കോടെ ബി എ പാസായി.
കോൺഗ്രസ് സോഷ്യലിസ്റ്റ് പാർടിയിലേക്കും തുടർന്ന് കമ്യൂണിസ്റ്റ് പാർടിയിലേക്കും  മാറി.
1938ൽ ഓൾ ഇന്ത്യ സ്റ്റുഡൻസ് ഫെഡറേഷൻ ഹൗറ ജില്ലാ പ്രസിഡന്റായി തെരഞ്ഞെടുക്കപ്പെട്ടു.
1940ൽ പാർടി അംഗത്വം നേടി.
കൽക്കത്ത തീസിസിനെ തുടർന്ന് പാർടി നിരോധിക്കപ്പെട്ടതിനാൽ വീണ്ടും അറസ്റ്റ്.
മൂന്നു മാസത്തിനുശേഷം വിട്ടയച്ചു.
പിന്നീട് ഒളിവിൽ പ്രവർത്തിച്ചു.
ഹൗറയിലുള്ള തന്റെ കുടുംബ വീടുപേക്ഷിച്ച് വളരെ വർഷങ്ങളായി അദ്ദേഹം മറ്റു സഖാക്കളുമൊത്ത് പാർട്ടി കമ്യൂണിലാണ് കഴിയുന്നത്.
സി.പി.ഐ.എമ്മിൽ വഹിച്ച പദവികൾ സംസ്ഥാന സെക്രട്ടറിയറ്റ് അംഗം 1964 കേന്ദ്ര കമ്മിറ്റിഅംഗം  1966 പി ബി അംഗം "78 കൺട്രോൾ കമീഷൻ ചെയർമാൻ  1992 - 2002 കേന്ദ്ര കമ്മിറ്റിയിൽ പ്രത്യേക ക്ഷണിതാവ് - 2002 മുതൽ മരിക്കുന്നതു വരെ തെരഞ്ഞെടുക്കപ്പെട്ട സ്ഥാനങ്ങൾ നിയമസഭാ അംഗം  - 1957 ഹൗറയിൽ നിന്നുള്ള ലോക്സഭാംഗം - 1971 ഹൗറയിൽ നിന്നുള്ള ലോക്സഭാംഗം - 1977 ഹൗറയിൽ നിന്നുള്ള ലോക്സഭാംഗം - 1980 അവലംബം ↑ http://www.parliamentofindia.nic.in/ls/comb/combalpha.htm#13lsm ↑
സമർ യസ്‌ബെക് ഇംഗ്ലീഷ് വിലാസം https://ml.wikipedia.org/wiki/Samar_Yazbek
സിറിയൻ എഴുത്തുകാരിയും പത്രപ്രവർത്തകയുമാണ് സമർ യസ്‌ബെക് ( English : Samar Yazbek ( Arabic : سمر يزبك) ജനനം
1970ൽ സിറിയൻ തീര നഗരമായ ജബ്‌ലെയിൽ ജനിച്ചു.
അറബിക് സാഹിത്യത്തിൽ സർവ്വകലാശാല പഠനം പൂർത്തിയാക്കി.
നോവൽ, ചെറുകഥകൾ, സിനിമാ തിരക്കഥകൾ, ടെലിവിഷൻ നാടകങ്ങൾ, സിനിമാ നിരൂപണങ്ങൾ എന്നിവ എഴുതുന്നു.
സിറിയൻ പണ്ഡിതനായ ആന്റൺ മഖ്‌ദെസിയെ കുറിച്ച് ഡോക്യുമെന്ററി നിർമ്മിച്ചിട്ടുണ്ട്.
ഫെമിനിസ്റ്റ് ഓൺലൈൻ മാഗസിനായ വിമൺ ഓഫ് സിരിയയുടെ പത്രാധിപരാണ്.
സിറിയയിലെ മനുഷ്യാവകാശ പ്രവർത്തനങ്ങളിലും സ്ത്രീകളുടെ അവകാശങ്ങൾക്കും വേണ്ടി മുൻപന്തിയിൽ നിൽക്കുന്ന വ്യക്തിയാണ് യസ്‌ബെക്.
ഇവരുടെ പ്രഥമ നോവലായ തിഫ്‌ലത് അസ്സമ - ഹിവെൻല് ഗേൾ - സിറിയയിലെ നിലവിലെ ബഹിഷ്‌കരണങ്ങളെ വെല്ലുവിളിക്കുന്നതാണ് .
സിറിയയിലെ ന്യൂനപക്ഷ സമൂഹമായ അലവി സമുദായാംഗമാണ് യസ്‌ബെക്.
തന്റെ സഹ സമുദായംഗമായ സിറിയൻ പ്രസിഡന്റ് ബശ്ശാറുൽ അസദിനെതിന്റെ വിമർശകയാണ് യസ്‌ബെക്.
അസദ് സർക്കാരിനെതിരായ 2011ലെ പ്രക്ഷോഭത്തിൽ അവർ പങ്കാളിയായി.
ഇതേതുടർന്ന് സുരക്ഷാ സേന തടവിലാക്കിയിരുന്നു.
സിറിയയ്ക്ക് പുറത്തേക്ക് പോകുന്നതിന് നിരോധനവും ഏർപ്പെടുത്തിയിരുന്നു.
പ്രധാനകൃതികൾ The Crossing: My Journey to the Shattered Heart of Syria (2015) A Woman in the Crossfire: Diaries of the Syrian Revolution (2012 English) Cinnamon (2012 English) Salsal (2008) Tiflat as-Sama ( Heavenly Girl ) അവലംബം
സയനൈഡ് ഇംഗ്ലീഷ് വിലാസം https://ml.wikipedia.org/wiki/Cyanide The cyanide ion, CN − .
From the top: 1.
Valence-bond structure 2.
Space-filling model 3.
Electrostatic potential surface 4.
"Carbon lone pair" HOMO/LUMO
സയാനോ ഗ്രൂപ്പ് അടങ്ങിയ ഒരു രസതന്ത്ര സംയുക്തമാണ് സയനൈഡ് .
-C≡N, ഇവിടെ ഒരു കാർബൺ ആറ്റം ഒരു നൈട്രജൻ ആറ്റവുമായി ട്രിപ്പിൾ ബോണ്ട് ആയിരിക്കുന്നു .
CN − എന്ന ആനയോണിന്റെ സോൾട്ടായാണ് സയനൈഡുകൾ പലപ്പോഴും അറിയപ്പെടുന്നത് .
ഇത് കാർബൺ മോണോക്സൈഡിന്റെയും മോളിക്യുലാർ നൈട്രജന്റെയും ഐസോ ഇലക്ട്രോണിക്കായും അറിയപ്പെടുന്നുണ്ട്.
മിക്ക സയനൈഡുകളും വിഷമാണ്.
ഇവ സധാരണയായി ഉൽപ്പാദിപ്പിക്കപ്പെടുന്നത് സസ്യങ്ങളിൽ ജീവിക്കുന്ന ബാക്ടീരിയ,ഫങൈ,ആൽഗകളിൽ നിന്നാണു.
വളരെ തുച്ഛമായ അളവിൽ മാത്രമായി ചില കായ്ക്കനികളിൽ നിന്നും ലഭിക്കാറുൻഡ്.
ഉദാ:‌-ആപ്പിൾ,മാമ്പഴം,പീച്ച്...
സയനൈഡിന്റെ പ്രധാന ഉപയോഗം സ്വർണ്ണത്തിന്റെയ്യും വെള്ളിയുടേയും സംസ്ക്കരണത്തിനാണൗ.
ഇത്തരം ലോഹൻഗ്ഗ്ലെ ലയിപ്പിക്കാൻ സഹായിക്കുന്നു.
മറ്റ് ഉപയോഗം- ഖനനം, ചികിത്സ, മത്സ്യബന്ധനം , കീടനാശിനി.
സയനൈഡിന്റെ ഫോസ്ഫറസ് സമാന്തര സദൃശ സംയുക്തമാണ് സയഫൈഡ് (-C≡P).
സമർ ബദാവി ഇംഗ്ലീഷ് വിലാസം https://ml.wikipedia.org/wiki/Samar_Badawi